Diari Oficial de la Generalitat Valenciana


Sumari del DOGV 8132, del 21-09-2017 (2017/7961)

RESOLUCIÓ de 28 d'agost de 2017, de la Direcció General d'Indústria i Energia, per la qual s'atorga a Red Eléctrica de España, SAU, l'autorització administrativa prèvia i l'autorització administrativa de construcció per a la modificació del tram subterrani (cable) entre el PK 5+020 (del projecte original) i la subestació ST Torrevieja de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, autoritzada per aquest òrgan el 27 d'octubre de 2016 (expedients ATLINE/2009/416/03 i ATLIRE/2011/46/03), al terme municipal de Torrevieja, província d'Alacant, i es declara, en concret, la utilitat pública de la instal·lació a modificar (expedient ATLIRE/2017/25/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8132

Data del DOGV
:   21-09-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/7961


Data del document
:   28-08-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 28 d'agost de 2017, de la Direcció General d'Indústria i Energia, per la qual s'atorga a Red Eléctrica de España, SAU, l'autorització administrativa prèvia i l'autorització administrativa de construcció per a la modificació del tram subterrani (cable) entre el PK 5+020 (del projecte original) i la subestació ST Torrevieja de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, autoritzada per aquest òrgan el 27 d'octubre de 2016 (expedients ATLINE/2009/416/03 i ATLIRE/2011/46/03), al terme municipal de Torrevieja, província d'Alacant, i es declara, en concret, la utilitat pública de la instal·lació a modificar (expedient ATLIRE/2017/25/03). [2017/7961]  
  
  
Antecedents de fet  
  
Amb data 17 de març de 2017, Red Eléctrica de España, SA Unipersonal, a través de representant degudament acreditat, va presentar davant del Servei Territorial d'Indústria i Energia d'Alacant, imprés normalitzat en què sol·licita:  
- L'autorització administrativa prèvia per a la modificació del tram subterrani entre el PK 5+020 i la ST Torrevieja de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, al terme municipal de Torrevieja, província d'Alacant,  
- L'autorització administrativa de construcció per a la instal·lació a modificar (anteriorment denominada aprovació del projecte tècnic),  
- La declaració d'utilitat pública, en concret, d'aquesta instal·lació.  
Junt amb l'escrit de presentació d'aquestes peticions s'acompanyava la documentació següent:  
- Projecte tècnic, de data febrer de 2017, per a l'execució de l'esmentada instal·lació, firmat per persona tècnica competent i acompanyat de declaració responsable, de data 10 de març de 2017, subscrita per la persona tècnica competent projectista.  
- Relació concreta i individualitzada de béns i drets que es consideren de necessària expropiació.  
- Separates per a l'obtenció de les condicions tècniques, per a ser remeses als ajuntaments, i a la resta de les administracions públiques, organismes i, si és el cas, empreses de serveis públics o d'interés general afectats per la instal·lació.  
- Informe favorable, de data 2 de març de 2017, d'Iberdrola Distribución Eléctrica, SAU, com a organisme afectat.  
Amb data 6 d'abril de 2017, el sol·licitant va acreditar en l'expedient l'abonament de les taxes administratives corresponents al tràmit instat. En aqueix mateix acte, va presentar dos exemplars del projecte en format digital, per a la seua remissió al Servei Territorial d'Obres Públiques, als efectes establits en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, modificada per la Llei 16/2008, de 22 de desembre, i a la Direcció General de Política Energètica i Mines, als efectes establits en l'article 35 de la Llei 24/2013, de 26 de desembre, del sector elèctric.  
Amb data 4 d'agost de 2017, el sol·licitant va aportar declaració responsable de la persona tècnica competent projectista, acreditativa del compliment de la normativa aplicable al projecte, segons estableix l'article 53.1.b de la Llei 24/2013, de 26 de desembre, del sector elèctric.  
  
El procediment administratiu corresponent a aquestes sol·licituds s'ha tramitat amb l'expedient de referència ATLINE/2017/25/03, incoat a l'efecte pel Servei Territorial d'Indústria i Energia d'Alacant.  
  
Consta com a antecedents de la línia objecte de modificació, l'autorització següent:  
Resolució de 27 d'octubre de 2016, de la Direcció General d'Indústria i Energia, per la qual s'atorga l'autorització administrativa prèvia per a la construcció de la línia elèctrica aerosubterrània (cable) de transport secundari, doble circuit, San Miguel de Salinas Sud - Torrevieja, de tensió nominal 220 kV, de titularitat de Red Eléctrica de España, SA Unipersonal, als termes municipals de San Miguel de Salinas, Orihuela i Torrevieja, s'aproven els projectes tècnics d'execució, i es declara, en concret, la seua utilitat pública. Expedients número ATLINE/2009/416/03 i ATLIRE/2011/46/03.  
Els punts de connexió, origen i final, de la instal·lació sol·licitada són titularitat de Red Eléctrica de España, SA Unipersonal.  
Mitjançant la Resolució de 4 de novembre de 2009, de la Direcció General d'Energia, es va atorgar a Red Eléctrica de España, SAU, l'autorització administrativa i l'aprovació del projecte d'execució per a l'ampliació de la subestació transformadora de 220 kV, denominada ST San Miguel de Salinas, ubicada al terme municipal de San Miguel de Salinas, província d'Alacant. (Expedient: ATRCCT/2009/5/03). En la dita resolució està especificada l'ampliació de dos posicions de línia, la número 2 i la número 4, denominades respectivament Torrevieja 1 i Torrevieja 2.  
Mitjançant la Resolució de 21 de setembre de 2010, de la Direcció General d'Energia, es va atorgar a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, ubicada al terme municipal de Torrevieja, província d'Alacant, es va aprovar el projecte tècnic d'execució i es va declarar, en concret la seua utilitat pública (Expedient número ATASCT/2009/493/03). En la dita resolució estan especificades dues posicions de línia, la número 1 i la número 3, denominades respectivament San Miguel de Salinas 1 i San Miguel de Salinas 2.  
En virtut de la seua condició de transportista únic, derivades de l'article 30 de la Llei 24/2013, de 26 de desembre, del sector elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del citat Reial decret 1955/2000, d'1 de desembre, procedeix considerar que Red Eléctrica de España, SAU, disposa de les capacitats exigibles per a promoure aquest projecte.  
La sol·licitud d'autorització administrativa prèvia, l'autorització administrativa de construcció i de reconeixement, en concret, de la seua utilitat pública per a la modificació de la instal·lació, ha sigut objecte d'informació pública als efectes previstos en l'article 9 del citat Decret 88/2005, de 29 d'abril, i en l'article 144 del Reial decret 1955/2000, d'1 de desembre, respectivament, durant el termini de 20 dies en:  
  
- El Diari Oficial de la Generalitat Valenciana, del 5 de juny de 2017, (DOGV 8055),  
- El Butlletí Oficial de la Província d'Alacant, del 15 de juny de 2017 (BOPA núm. 113), i  
- El diari de premsa Información d'Alacant, del 8 de juny de 2017.  
  
Amb la mateixa finalitat i termini el Servei Territorial d'Indústria i Energia d'Alacant va remetre aquestes sol·licituds a l'Ajuntament de Torrevieja per a la seua exposició en el tauler d'anuncis, i requereix d'aquest, una vegada finalitzat el període de publicitat, li remeta la diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient no s'han presentat al·legacions.  
De conformitat amb el procediment reglamentàriament establit, a fi que, en el termini de 20 dies presentaren la seua conformitat o l'oposició a l'autorització sol·licitada i emeteren, si procedia, les oportunes condicions tècniques al projecte tècnic de la instal·lació, es va remetre separata d'aquest, referida a la part de la instal·lació corresponent, a les següents administracions, organismes i empreses de servei públic o d'interés general, els béns o drets a càrrec seu dels quals, puguen ser afectats per aquesta, amb el resultat que, en síntesi, es detalla:  
- Ajuntament de Torrevieja. En el seu escrit de data 14 de juny de 2017, el servei tècnic de l'Àrea de Projectes, emet informe favorable a l'autorització per a l'execució de les obres sol·licitades. Traslladat el dit informe el sol·licitant, aquest va manifestar la seua conformitat.  
  
- Gas Natural Cegas, SA. Per mitjà d'un escrit de data 2 de juny de 2017, els serveis tècnics informen de les condicions tècniques particulars i generals que han de ser tingudes en compte en la zona d'afectació a la canalització de Gas Natural Cegas, SA, en síntesi, elements de protecció a instal·lar i distàncies de seguretat a respectar, adjuntat al referit escrit el pla de la infraestructura de Gas Natural Cegas, SA, en el seu tram d'afectació per la línia objecte d'autorització, així com l'escrit de notificació d'inici d'obra que afecta canalització de gas, el qual haurà de ser remés prèviament a l'inici de les obres. Traslladat el dit escrit i la documentació que s'acompanya al sol·licitant, aquest va manifestar la seua conformitat.  
- Aguas de las Cuencas Mediterráneas, SA (ACUAMED). En el seu escrit d'11 de maig de 2017, el servei tècnic va emetre un informe i va manifestar que no hi ha inconvenient per a atorgar la conformitat amb el nou traçat proposat, subjectant-se a dos condicions tècniques relatives a la comunicació de la data de replantejament de les obres i presència en aquesta de tècnics de la societat estatal o de qui aquesta designe, i la consideració en la ubicació de l'arqueta de connexió del PK 5 + 500, informada amb data 25 de maig de 2010. D'altra banda, ACUAMED, trasllada còpia de l'informe de data 29 de maig de 2017, de la Unitat de Suport de la Direcció General de l'Aigua, en el qual adopta allò que s'ha informat per ACUAMED i conclou que no hi ha inconvenient per a atorgar la conformitat amb el nou traçat proposat amb l'única condició de comunicar la data de replantejament de les obres i la presència en aquesta de tècnics de la societat estatal o de qui aquesta designe. Traslladats els dits informes al sol·licitant, aquest va manifestar la seua conformitat.  
- No figuren en l'expedient els informes sol·licitats a la Demarcació de Carreteres de l'Estat a la Comunitat Valenciana, del Ministeri de Foment - Unitat de Carreteres a Alacant, i al Servei Territorial d'Obres Públiques d'Alacant, de la Conselleria d'Habitatge, Obres Públiques i Vertebració del Territori, a pesar de la reiteració feta pel Servei Territorial d'Indústria i Energia d'Alacant.  
D'acord amb el que preveu l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Indústria i Energia d'Alacant va sol·licitar a l'Ajuntament de Torrevieja, informe a fi de demanar les al·legacions que foren procedents sobre l'adaptació de la instal·lació elèctrica objecte d'aquest procediment al planejament urbanístic que resultara d'aplicació. En l'expedient no consta l'emissió de l'esmentat informe.  
  
Consta en l'expedient l'informe de data 20 d'abril de 2017, de la Direcció General de Medi Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural (expedient 27/6322-NIK), en el qual es conclou, que la modificació del traçat de la línia elèctrica L/220 kV San Miguel de Salinas - Torrevieja, consistent en el desplaçament de la traça de la línia en el tram aproximadament d'1 km anterior a la seua connexió amb la ST Torrevieja, a fi de compatibilitzar el projecte amb altres infraestructures existents, no requereix d'avaluació d'impacte ambiental, i s'aplica, en tot cas, les condicions ambientals reflectides en la declaració d'impacte ambiental de data 24 d'abril de 2012 i la seua Resolució complementària, de data 18 de febrer de 2014, transcrites en el resolc primer de la Resolució de 27 d'octubre de 2016, de la Direcció General d'Indústria i Energia, per la qual s'atorga l'autorització administrativa prèvia per a la construcció de la línia elèctrica aerosubterrània (cable) de transport secundari, doble circuit, San Miguel de Salinas Sud - Torrevieja, publicada en el DOGV, número 7951, de data 4 de gener 2017.  
  
Aquesta infraestructura està prevista en l'annex I de l'Ordre IET/1131/2014, de 24 de juny, per la qual es publica l'Acord del Consell de Ministres, de 6 de juny de 2014, pel qual s'habilita la Direcció General de Política Energètica i Mines per a l'autorització o l'emissió d'informe favorable previst en l'article 35.2 de la Llei 24/2013, de 26 de desembre, del sector elèctric, per a determinades instal·lacions de la xarxa de transport d'electricitat de conformitat amb el que estableix l'article 10.5 del Reial Decret llei 13/2012, de 30 de març, la línia objecte de les presents autoritzacions amb la denominació San Miguel de Salinas Sud - Torrevieja. De la mateixa manera, aquesta instal·lació, està prevista en el document de Planificació Energètica. Pla de Desenvolupament de la Xarxa de Transport d'Energia Elèctrica 2015-2020, aprovat en l'Acord del Consell de Ministres, de 16 d'octubre de 2015, publicat en l'Ordre IET/2209/2015, de 21 d'octubre.  
Amb data 5 de juliol de 2017, la Direcció General de Política Energètica i Mines, del Ministeri d'Indústria, Energia i Turisme, va emetre un informe favorable sobre la modificació del tram subterrani de la línia aerosubterrània, doble circuit, a 220 kV denominada San Miguel de Salinas - Torrevieja, sol·licitat per aquesta direcció general a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 36.3 de la Llei 54/1997, de 27 de novembre, del sector elèctric, l'article 114 del Reial decret 1955/2000, i de conformitat amb el Decret 88/2005, de 29 d'abril.  
Des del punt de vista energètic, de la seguretat del subministrament i de la qualitat del servei, la necessitat de la línia aerosubterrània, doble circuit, a 220 kV San Miguel de Salinas - Torrevieja va quedar degudament motivada en la part expositiva de la Resolució de 27 d'octubre de 2016, d'aquest centre directiu, per la qual s'atorga l'autorització administrativa prèvia per a la construcció de l'esmentada línia.  
Quant a la necessitat de la modificació puntual objecte d'aquest procediment té la seua justificació en la necessitat de fer compatible el traçat, en l'últim tram subterrani d'entrada a la ST Torrevieja, amb els múltiples serveis existents i futurs que allí estan, tenint en compte, a més, les condicions tècniques dels organismes rebuts amb anterioritat.  
  
D'altra banda, ha d'entendre's que la instal·lació no generarà incidències negatives en el sistema, i s'haurà de remetre el pronunciament favorable de l'informe, de 5 de juliol de 2017, de la Direcció General de Política Energètica i Mines, en el qual, entre altres aspectes, s'avaluen les possibles afectacions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient l'escrit del Servei Territorial d'Indústria i Energia d'Alacant, òrgan encarregat de la instrucció de l'expedient ATLINE/2017/25/03, en el qual informen favorablement les esmentades sol·licituds, i la proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució d'aquest procediment.  
  
D'acord amb l'article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constitueix part de la xarxa de transport secundari d'energia elèctrica.  
D'acord amb el que disposa l'article 53.4 de la Llei 24/2013, de 26 de desembre, del sector elèctric, l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjuí de l'exempció que preveu aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten.   
  
D'acord amb l'article 53.1.a de la Llei 24/2013, de 26 de desembre, i l'article 7.1.a del Decret 88/2005, de 29 d'abril, la modificació d'instal·lacions elèctriques pertanyents a la xarxa de transport requereix l'autorització administrativa prèvia, excepte quan la modificació tinga la consideració de no «important» segons el que preveu l'article 13 del citat Decret 88/2005, de 29 d'abril.  
D'acord amb l'article 53.1.b de la Llei 24/2013, de 26 de desembre, i l'article 7.1.b del Decret 88/2005, de 29 d'abril, el projecte d'execució de modificació d'instal·lacions de la xarxa de transport necessita l'aprovació administrativa, excepte quan la modificació tinga la consideració de no «important» segons el que preveu el segon paràgraf de l'article 13 del mencionat Decret 88/2005, de 29 d'abril.  
  
D'acord amb l'article 54 de la Llei 24/2013, de 26 de desembre, les instal·lacions de transport d'energia elèctrica es declaren, amb caràcter general d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. De conformitat amb l'article 55.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això hauran d'incloure una relació concreta i individualitzada dels béns o drets que consideren de necessària expropiació.  
D'acord amb l'article 35.2 de la Llei 24/2013, de 26 de desembre, l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, aquesta instal·lació requereix la sol·licitud d'informe previ a l'Administració General de l'Estat (actualment a la Direcció General de Política Energètica i Mines, del Ministeri d'Energia, Turisme i Agenda Digital), en el qual aquesta consignarà les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en l'esmentada llei. El dit informe haurà de tindre's en compte en l'atorgament de l'autorització.  
D'acord amb l'article 7.2.c de la Llei 21/2013, de 9 de desembre, d'avaluació ambiental, qualsevol modificació de les característiques d'un projecte de l'annex I o de l'annex II, diferent de les modificacions descrites en l'article 7.1. 7.1.c) ja autoritzats, executats o en procés d'execució, que puga tindre efectes adversos significatius sobre el medi ambient, només haurà de sotmetre's a l'avaluació prevista en aqueixa llei, quan així ho decidisca l'òrgan ambiental en cada cas, atenent a la producció de les incidències que s'arrepleguen en el mencionat apartat c.  
Per ser aquest procediment referent a l'autorització administrativa d'una línia de transport de 220 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és d'aplicació el capítol XX de les infraestructures del sector energètic, de la dita norma legal.  
  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i autorització administrativa de construcció (abans aprovació del projecte d'execució) és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a autorització administrativa de construcció (abans aprovació del projecte d'execució) hauran d'elaborar-se d'acord amb els reglaments tècnics en la matèria, en concret el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 06 Línies subterrànies amb cables aïllats.  
Per a la sol·licitud de declaració d'utilitat pública, en concret, de la instal·lació a executar s'apliquen el procediment i les disposicions contingudes en el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
En virtut del que disposa l'article 57 de la Llei 24/2013, de 26 de desembre, i en el que siga aplicable de l'article 162.3 del Reial decret 1955/2000, la servitud de pas subterrani comprén l'ocupació del subsòl pels cables conductors, a la profunditat i amb les altres característiques que assenyale la legislació urbanística aplicable. La servitud de pas comprendrà igualment el dret de pas o l'accés i l'ocupació temporal de terrenys o altres béns necessaris per a la construcció, la vigilància, la conservació i la reparació de les instal·lacions corresponents. Per a les línies subterrànies es prohibeix la plantació d'arbres i la construcció d'edificis i instal·lacions industrials, en la franja definida per la rasa on van allotjats els conductors incrementada en les distàncies mínimes de seguretat reglamentàries.  
  
Les referències al Reial decret legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'avaluació ambiental, en particular d'allò que s'ha previst en la disposició transitòria primera i la disposició final onze.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar l'autorització administrativa prèvia per a la modificació del tram subterrani (cable) entre el PK 5+020 (referència segons el projecte original) i la subestació ST Torrevieja, de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, de titularitat de Red Eléctrica de España, SA Unipersonal, al terme municipal de Torrevieja, província d'Alacant, consistent en:  
- Modificació del traçat de la línia elèctrica aerosubterrània, doble circuit, denominada ST San Miguel de Salinas - ST Torrevieja, de tensió nominal 220 kV, en el seu tram subterrani (tram 3 del projecte original), concretament des del PK 5+020 (cambra de connexió número 9) fins a la ST Torrevieja.  
- D'acord amb la documentació presentada, les característiques administratives i tècniques de la modificació autoritzada són:  
  
RECORREGUT SUBTERRANI MODIFICAT (part del tram 3)  
Longitud en subterrani (m) 1651  
Inici subterrani PK 5+020 (cambra de connexió número 9)  
Final subterrani Posicions de línia del parc GIS a 220 kV de la ST Torrevieja  
Nre. de circuits 2  
Nre. de conductors per fase 1 (simplex)  
Tensió nominal, UO/U (kV eficaç) 220  
Tensió màxima suportada, Um (kV) 245  
Potència màxima de transport (MVA x circuit) 450  
Tipus de conductors de fase RHE-RA+2OL 127/220 kV 1x2000M + T375AI (entre CE núm. 9 i CE núm. 11), i RHZ1-RA+2OL (AS) 127/220 kV 1x2000M + T375AI (entre CE núm. 11 i GIS ST Torrevieja)  
Material conductor de fase Coure  
Secció total conductor de fase (mm²) 2000  
Aïllament XLPE  
Grossària aïllament (mm) >19  
Tipus de pantalla Tubular de AI  
Secció de la pantalla (mm²) 375  
Material de la coberta exterior: HDPE (RHE) / Poliolefina (RHZ1)  
Grossària de la coberta exterior (mm) 4,5  
Intensitat màxima admissible de curtcircuit en conductor (ca) 404,7  
Intensitat màxima admissible de curtcircuit de la pantalla (ca) 53,95  
Temps de curtcircuit t(s) 0,5  
Nombre de trams subterranis per circuit 3  
Nre. de connexions per circuit 2 (en CE núm. 10 i CE núm. 11)  
Tipus de connexions Connexions rectes (amb separador de pantalles i sense)  
Sistema de presa de terra de pantalles Cross Bonding (CB)  
Tipus de terminals interiors Botelles terminals unipolars de tipus interior, connectables a la cel·la amb aïllament d'hexaflorur de sofre (SF6) tipus GIS.  
Disposició de conductors Portell.  
Tipus de canalització Entubada sota prisma de formigó  
Nre. de tubs cable de potència 6  
Diàmetre exterior tub corrugat per a cable de potència (mm) 250  
Nre. cables de fibra òptica per a comunicacions 2  
Nre. de fibres cable fibra òptica 48  
Nre. tubs comunicacions 2 (tipus tetratub)  
Diàmetre tetratub (mm) (4x) 40  
  
  
El pressupost total del projecte de la instal·lació objecte d'aquesta autorització és de quatre milions cinc-cents seixanta-quatre mil tres-cents quaranta-dos euros amb quaranta-sis cèntims d'euro (4.564.342,46 euros).  
Una vegada executada la modificació, el tram 3 (subterrani) de la línia aerosubterrània, doble circuit, a 220 kV San Miguel de Salinas - Torrevieja, tindrà una longitud total de 6.671 m, per la qual cosa la línia tindrà una longitud total de 12.996 m (i correspon la diferència a 6.265 m del tram 2 en aeri, i 60 m del tram 1 en subterrani en la seua arribada a la ST San Miguel de Salinas).  
Amb independència de les característiques tècniques de la instal·lació la modificació de la qual s'autoritza, detallades en la taula anterior, i de les modificacions que eventualment pogueren ser certificades per la persona directora facultativa de l'obra a la seua finalització, i arreplegades en l'autorització d'explotació del Servei Territorial d'Indústria i Energia d'Alacant, es fa constar als efectes retributius que puguen correspondre, que les longituds dels dos circuits de la línia ST San Miguel de Salinas - ST Torrevieja, previstes en la Planificació Energètica. Pla de desenvolupament de les xarxes de transport d'energia elèctrica 2015-2020, aprovada pel Consell de Ministres, són per a ambdós de 13 km, i 7 km són de cable, mentre que les longituds dels dos circuits mencionats, després d'aquesta modificació autoritzada, són de 12,996 km, i 6,731 km són de cable. Així mateix en aquesta planificació, la capacitat de transport de cada un dels dos circuits d'aquesta instal·lació és de 450 MVA, tant a l'hivern com a l'estiu, valor coincident amb el projectat i autoritzat per aquesta resolució.  
De conformitat amb l'últim paràgraf de l'article 53.6 de la Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part de Red Eléctrica de España, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que preveu l'article 35.2 de la Llei 24/2013, de 26 de desembre, aquesta autorització s'atorga tenint en compte el que disposa l'informe, de 5 de juliol de 2017, de la Direcció General de Política Energètica i Mines, del Ministeri d'Energia, Turisme i Agenda Digital.  
D'acord amb el que disposa la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, el projecte de construcció de la instal·lació objecte d'aquesta autorització té les prevalences previstes en els articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte d'aquesta autorització no estaran sotmeses a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
El titular d'aquesta autorització seguirà subjecte a les condicions d'ordre mediambiental establides en la declaració d'impacte ambiental de 24 d'abril de 2012 i la Resolució complementària de 18 de febrer de 2014, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, segons s'arreplega en l'informe de data 20 d'abril de 2017, emés per la Direcció General de Medi Natural i Avaluació Ambiental, sobre la modificació de la línia elèctrica San Miguel de Salinas - Torrevieja.  
  
El titular d'aquesta autorització tindrà els drets, els deures i les obligacions arreplegats en el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SA Unipersonal, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de transport d'energia elèctrica.  
L'incompliment de les condicions i dels requisits establits en aquesta autorització o la variació substancial dels pressupostos que han determinat el seu atorgament podran donar lloc a la revocació.  
  
Segon  
Aprovar el projecte tècnic d'execució de data febrer de 2017, firmat per persona tècnica competent i acompanyat de la declaració responsable de data 10 de març de 2017, subscrita per la persona tècnica competent projectista, presentat per a la construcció de la instal·lació corresponent descrita en el punt primer d'aquesta resolució, i s'habilita a Red Eléctrica de España, SA Unipersonal, la construcció de la instal·lació interessada, d'acord amb les condicions següents:  
1. La instal·lació elèctrica haurà d'executar-se segons el projecte, amb les condicions tècniques establides per les administracions, els organismes i les empreses de servei públic o d'interés general afectats per aquesta instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquesta direcció general l'aprovació corresponent.  
  
2. La instal·lació a executar complirà, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la Instrucció Tècnica Complementària ITC-LAT 06 Línies subterrànies amb cables aïllats.  
3. El termini d'execució de la instal·lació serà de sis (6) mesos des de l'endemà de la notificació. No obstant això, amb anterioritat a la finalització, podrà sol·licitar-se una ampliació concreta d'aquest per mitjà de sol·licitud motivada davant d'aquest òrgan directiu, i s'acompanyarà a l'efecte de la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Red Eléctrica de España, SA Unipersonal, comunicarà al Servei Territorial d'Indústria i Energia d'Alacant el començament de les obres, que al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular d'aquesta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
6. El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia d'Alacant als efectes de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la dita comunicació s'acompanyarà un certificat de direcció i final d'obra, subscrit per persona facultativa competent, que acreditarà que està d'acord amb els reglaments tècnics en la matèria, d'acord amb el que s'estableix la normativa vigent per als projectes d'instal·lacions elèctriques i igualment respecte a aquesta autorització administrativa i l'aprovació del projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable segons allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia d'Alacant ho comunicarà a aquesta direcció general, així com a l'òrgan ambiental als efectes de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, amb el tràmit previ del procediment oportú, deixarà sense efecte aquesta aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer d'aquesta resolució, concretant-se amb l'afectació a les finques particulars incloses en la relació de l'annex I d'aquesta resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions 2a i 3a del capítol V del títol VII del Reial decret 1955/2000, d'1 de desembre.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i adquireix Red Eléctrica de España, SA Unipersonal, la condició de beneficiari en l'expedient expropiatori.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
D'acord amb l'incís a) de l'article 155 del Reial decret 1955/2000, d'1 de desembre, queda extingida la servitud de pas de la instal·lació autoritzada i declarada d'utilitat pública en concret per la Resolució de 27 d'octubre de 2016, en aquelles finques de les relacionades en l'annex I de la dita resolució que com a conseqüència de la modificació autoritzada en aquest acte administratiu deixen d'estar afectades. Així mateix, el primitiu amo o els seus drethavents d'aquestes finques, segons preveu l'article 54 i concordants de la Llei d'expropiació forçosa i el seu reglament de desplegament, podran exercir el dret de reversió.  
  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
- La publicació d'aquesta resolució en el Boletín Oficial del Estado, als efectes de notificació d'aquesta resolució, quan els interessats siguen desconeguts, s'ignore el lloc de la notificació o bé, s'ha intentat aquesta i no s'ha pogut realitzar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació d'aquesta resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicions tècniques al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars dels béns i drets afectats, així com a la resta de persones interessades en l'expedient, d'acord amb el que preveu l'article 52 de la Llei, de 16 de desembre de 1954, d'expropiació forçosa.  
- Traslladar aquesta resolució a la Direcció General de Política Energètica i Mines, del Ministeri d'Energia, Turisme i Agenda Digital, i a la Comissió Nacional dels Mercats i la Competència.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Contra aquesta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptador des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 d'agost de 2017.- El director general d'Indústria i Energia: Diego Maciá Antón.